Eksiton
Eksiton (ka ekstsiton) on elektroni ja augu seotud paar pooljuhi või dielektriku kristallivõres. Eksiton on elektriliselt neutraalne kvaasiosake. Eksitoni erijuht on vaba eksiton, st elektroni ja augu paar, mis võib liikuda läbi kristalli. Vaba eksiton kannab edasi energiat, kuid mitte laengut, sest on elektriliselt neutraalne. Eksiton käitub liikuva neutraalse osakesena, mis allub Bose-Einsteini statistikale.